
Vlada sa ucastm vojny 
v zahrania, aj doma! 



15. február vyhnal do ulíc milióny ľudí 
po celom svete protestovať proti 
pripravovanému vojenskému útoku na 
Irak. Výnimkou nebola tentokrát ani 
Bratislava, kde svoj nesúhlas prišlo 
vyjadriť niečo cez 500 demonštrantov. 

Pochod proti vojne v Iraku centrom Bra¬ 
tislavy opäť raz poukázal na základný nedos¬ 
tatok slovenskej spoločnosti - neschopnosť 
vyjadriť sa k problémom, ktoré sa nás bez¬ 
prostredne dotýkajú. Nízka účasť demonštru¬ 
júcich nielenže ďaleko zaostávala za ostatný¬ 
mi mestami Európy, ale predovšetkým 
utvrdila súčasnú vládnu garnitúru v pre¬ 
svedčení, že jej na Slovensku nikto nestojí 
v ceste, žiadna významnejšia spoločenská 
sila, ktorá by ju zastavila pri realizovaní 
svojej arogantnej politiky proti ľuďom nielen 
v sociálnej sfére, ale aj v zahraničnej politike. 

Dedičstvo minulosti? 

Slovenská vláda nemusí reagovať na 
verejnú mienku citlivo. Keď bez akéhokoľvek 


významnejšieho odporu zo strany pracujúcej 
spoločnosti prešli do praxe začiatkom roka 
antisociálne novoročné balíčky ekonomic¬ 
kých opatrení, prečo by malo vzniesť vlnu 
masových protestov rozhodnutie o vtiahnutí 
Slovenska do vojny proti Iraku po boku 
Georga W. Busha? Aj koncom roka pri obo¬ 
známení slovenskej verejnosti s rastom život¬ 
ných nákladov a prenesení bremena kapita¬ 
lizmu opäť raz na pracujúcich, bola verejná 
mienka zásadne proti. Teraz je rovnako proti 
poskytnutiu vzdušného priestoru 

a železničnej dopravy americkému vojsku. 

Vláda sa nám otvorene smeje do tváre 
a môže byť len vďačná minulému režimu, 
ktorým tak vehementne opovrhuje, že vycho¬ 
val spoločnosť bez odvahy hovoriť nahlas. 
Averzia pracujúcich ku Komunistickej strane 
vypestovala u starších generácii odpor k pri¬ 
rodzeným prejavom nesúhlasu, akým je na¬ 
príklad aj demonštrácia. Nanútené prvomájo¬ 
vé pochody Komunistickej strany jednoducho 
nemohli zanechať v nikom normálnom nič 
dobré. Ide o to prelomiť ľady. 


Naše hlasy nie 
sú na jedno použitie 
raz za štyri roky. 

Tým, že vyjdeme do 
ulíc vyjadriť svoj 
nesúhlas s nespravo¬ 
dlivosťou, dávame 
najavo, že ešte žijeme, 
že náš život má pre 
nás stále cenu. Dáva¬ 
me tak najavo, že sme osobnosti, ktorým 
záleží na tom, kde a za akých podmienok 
žijeme. Nedovolíme nikomu šliapať po našej 
dôstojnosti a slobode. Žiadna vláda za to 
nestojí. Najmenej tá naša. Vyjadrovať sa 
nahlas je prvým krokom na ceste k lepšiemu 
životu, lepšej budúcnosti. Je to jeden 
z krokov ako prevziať iniciatívu nad 
organizovaním našich životov z úradu vlády 
späť do komunít, kde žijeme my. Z rúk 
politikov späť do našich vlastných rúk. 

Pevne verím, že sa stretneme na ďalšom 
proteste nielen proti vojne, ale aj proti anti- 
sociálnej politike vlády za náš lepší život. 


Pevne verím, že oživíme tieto protesty svojou 
fantáziou a demonštrácie budú doprevádzať 
koordinované štrajky odborárov, tak ako sa 
to stalo 8. januára 2003 vo Veľkej Británii, 
keď železničiari odmietli prepraviť vlaky 
s vojenskou muníciou určenou na vojnu 
v Iraku. Fantázii sa medze nekladú. Príď sa 
aj ty nadýchnuť atmosféry, ktorá dá tvojmu 
životu zmysel. Slovami anarchistickej rebelky 
Emmy Goldmannovej: „Nechcem takú 
revolúciu, v ktorej si nezatancujem. “ 

mxo 


Vojna v I raku vo faktoch 


Pri skúmaní príčin vojny v Iraku môžeme 
dospieť k dileme, čo je vlastne pravda 
a odkiaľ čerpať hodnoverné informácie. 
Pohodlné riešenie je rezignovať a vziať to 
tak, že veriť sa nedá ničomu. Zodpoved¬ 
nejšie mi však príde preštudovanie si 
dokumentov, ktoré hovoria o kríze na 
Blízkom východe otvorene - dokumentov 
americkej vlády. Ak ich skombinujeme 
s historickými poznatkami, alternatív¬ 
nymi informáciami (teda inými ako tými, 
ktoré do nás hustia masmédiá) a očitými 
svedectvami, obraz o tom, čo sa deje a čo 
sa bude diať začína byť oveľa jasnejší. 
Najprv si objasnime dôvody, prečo 
Saddám odsunul Usámu z prvej priečky 
americkej hitparády nepriateľov. 

Svetová nadvláda USA 

Plány novej americkej politiky 
predstavuje Projekt pre nové americké 
storočie (PNAC). Jeho základné argumenty sú 
obsiahnuté v dokumente zo septembra 2000 
s názvom „Opätovné vybudovanie obrany 
Ameriky: Stratégia, jednotky a zdroje pre 
nové storočie“. Podľa neho musia USA: 
a) Presunúť svoje stále jednotky do južnej 
Európy, juhovýchodnej Ázie a na Blízky 
východ; b) Zmodernizovať americkú armádu, 
vrátane modernizácie stíhačiek, ponoriek 
a vojnových lodí; c) Vybudovať globálny 
obranný protiraketový systém a strategicky 
ovládnuť vesmír; d) Ovládnuť „medzinárodný 
spoločný priestor“ internetu; e) Zvýšiť výdaje 
na obranu na m ini m álne 3,8 % HDP. 
Dokument naznačuje, že nemá ísť len 
o pripravenosť k vojnám. Vojny sa majú 
reálne viesť, aby všetci videli americkú sve¬ 
tovú nadvládu. Tento fakt potvrdil v auguste 
2002 Richard Perle, predseda americkej Rady 
pre obrannú politiku a člen PNAC. Počas 
jednej z prednášok hovoril o zámere dobyť 
Irak, Saudskú Arábiu a Egypt. Donald 
Kagan, jeden z hlavných členov PNAC, 
očakáva, že USA si po vojne vytvoria v Iraku 


trvalé vojenské základne, obrovskú zbraň pre 
útok na ktorýkoľvek štát v regióne. 

Ochrana demokracie 

Americká vládna propaganda sa 
medzi ľuďmi snaží navodiť atmosféru strachu 
a nenávisti, v ktorom sú ich vládcovia 
„ochrancami demokracie“, ktorí odhodlane 
bojujú proti terorizmu a bránia demokraciu. 
Tento portrét „vojny proti terorizmu“ sa dá 
veľmi ľahko narušiť. Stačí poukázať na histó¬ 
riu A1 Qaedy a islamských brigád (výtvory 
CIA). Okrem toho, množstvo oficiálnych pre¬ 
hlásení a správ americkej tajnej služby po¬ 
tvrdzuje prepojenie medzi jednotkami jej vo¬ 
jenskej špionáže a predstaviteľmi A1 Qaedy - 
Bosna (polovica 90. rokov), Kosovo (1998 -99) 
a Macedónia (2001). Dokumentované dôkazy 
potvrdzujú aj to, že A1 Qaeda je podporovaná 
pakistanskou taj¬ 
nou službou ISI. 

Tá mala hrať istú 
rolu vo financova¬ 
ní útokov z 11. 9. 

2001. A čuduj sa 
svete, ISI má úzke 
pracovné vzťahy 
so CIA. CIA je zas 
infiltrovaná v A1 
Qaede. Toto prepo¬ 
jenie nasvedčuje, 
že 9. 11. nedošlo 
k žiadnemu „zly¬ 
haniu tajných 
služieb“. Únosco¬ 
via nekonali 

z vlastnej vôle. Boli postavami v starostlivo 
plánovanej operácii tajnej služby. Žeby o nej 
CIA skutočne nevedela? 

Pokiaľ ide o zbrane hromadného niče¬ 
nia, prečo ich môže vlastniť Izrael, Severná 
Kórea, Pakistan či India, ale Saddám nie? 
(Čisto v rovine logiky.) Faktom je, že nikto 
nedokázal, že Irak tieto zbrane v súčasnosti 
vlastní, neveria tomu ani zbrojní inšpektori. 
Oproti tomu, minimálne Pakistan a India ich 


majú naisto. USA to asi nevadí. Izrael vedie 
vyhladzovaciu vojnu proti Palestínčanom, po¬ 
dobne Turecko proti Kurdom na svojom úze¬ 
mí. Prečo vláda USA neútočí na nich? 
A podobných príkladov je viac. 

USA a Británia v Iraku zriadili „bezletové zó¬ 
ny“ pokrývajúce 60 % celého územia, ktoré 
nemajú žiadnu oporu v medzinárodnom prá¬ 
ve. Za posledných 5 rokov tam počas vo¬ 
jenských operácií podľa OSN zahynulo 300 
civilistov. Keď Irak v roku 1988 splynoval 6 
tisíc Kurdov, pol roka na to dostal pôžičku od 
USA v hodnote 1 mld. USD. 

Nová mapa sveta, 
nové sféry vplyvu 

Pristavme sa pri úlohe európskych 
štátov v konflikte, predovšetkým Francúzska, 
Ruska a Ne¬ 
mecka. Fran¬ 
cúzsko a Rus¬ 
ko majú 

v Bezpečnost¬ 
nej rade OSN 
právo veta. 

Zároveň majú 
s Bagdadom 
uzatvorené 
mnohomi- 
liardové kon¬ 
trakty. Obavy, 
že o ne prídu, 
ak sa ich 
zmocní Wa¬ 
shington, sú 
zrejmé. Na tento fakt nadväzujú ďalšie 
v súvislosti s ťažbou a ziskami z ropy. 

Zvýhodnená ekonomická pozícia. Zis¬ 
ky jednotlivých korporácií závisia od vzťahov 
so štátmi, ktoré ropu vyvážajú. Diverzifikácia 
produkcie ropy (otváranie nových zdrojov zá¬ 
sob, ako napríklad v Strednej Ázii alebo ná¬ 
vrat irackej ropy na svetové trhy) oslabuje 
moc OPECu - konzorcia štátov, ktoré vyrába¬ 
jú ropu. Firmy, ktoré berú ropu od OPEČ, si 
takto posilňujú pozíciu za jednacím stolom. 


Ak USA obsadia Irak, podľa všetkého použijú 
svoju vojenskú silu v oblasti k obohateniu 
firiem, ktoré sídlia v USA a nie, dajme tomu, 
vo Francúzsku. 

Zisky a investície. Ako naznačuje prí¬ 
klad Saudskej Arábie, je tu obrovský priestor 
pre reinvestície ziskov z ropy a investície ako 
také: Washington Post, 21. 9. 2001: „Od 70. 
rokov sa mení úloha Saudskej Arábie. 
Z obrovského dodávateľa ropy sa stáva kľú¬ 
čový americký spojenec a ekonomický part¬ 
ner v regióne. V 70. a 80. rokoch vzpružila 
medzinárodný bankový systém výnosmi zo 
svojej ropy. Od roku 1981 zarobili americké 
stavebné firmy a dodávatelia zbraní vyše 50 
miliárd USD ... Investície USA predstavovali 
v roku 2000 4,8 mld. USD... Americký ropný 
gigant Exxon Mobil Corp. bol len nedávno vy¬ 
braný vládou Saudskej Arábie, aby viedol dve 
z troch konzorcií pripravujúcich projekty sú¬ 
visiace so zemným plynom a to v hodnote 20- 
26 mld. USD.“ Len nedávno sa ukázalo, že 
firma Halliburton, ktorej šéfoval viceprezi¬ 
dent Diek Cheney, získala kontrakt na 
prestavbu irackých ropných polí po vojne. 

(Ne)závislosť na rope. Ropný priemysel 
nie je len zdrojom ziskov. Produkuje aj dôle¬ 
žitú surovinu - ropu. Hoci USA určite nie sú 
závislí na dodávkach ropy zo Blízkeho výcho¬ 
du, veľká časť sveta, vrátane Európy a Ja¬ 
ponska, je. Takže, čím je Washington na Blíz¬ 
kom východe silnejší, tým väčší vplyv má na 
týchto potenciálnych rivalov. Americký štát 
nepresadzuje len záujmy ropných korporácií, 
ale celkové záujmy vládnucej elity. Okrem to¬ 
ho, aj keď sa dnes Amerika nemusí spoliehať 
na ropu na Blízkom východe, v budúcnosti 
sa to môže radikálne zmeniť. Odbor energeti¬ 
ky len nedávno oznámil, že 70 % ropy spotre¬ 
bovanej v USA sa bude v roku 2025 dovážať. 
USA to môže postaviť do strategicky nevý¬ 
hodnej pozície. 

Štátny terorizmus doma. Nejde tu 
však iba o zisky a ťažbu ropy. Vojna v Iraku 
umožňuje odvrátiť pozornosť od skutočných 
problémov Bushovej administratívy doma - 
od jej prepojenia na skorumpovanú Enron 
Corporation, od rastúceho rozpočtového 



















deficitu, od daňových úľav, ktoré vo veľkom 
zvýhodňujú bohatých, od okliešťovania 
občianskych slobôd či od odmietnutia dohôd 
o balistických strelách a globálnom 
otepľovaní. Aby to malo správny šmrnc 
chýba už len spomenúť, že čoskoro sú tu 
prezidentské voľby a Bush vládne krajine, 
ktorá je momentálne v najväčšej ekonomickej 
kríze od roku 1929 (podľa „konzervatívnych" 
ekonómov, len od 80. rokov). 

V dlhodobom ohľade je vojna o ochrane 
a posilnení záujmov amerického kapitálu. 
Otom bol aj prípad Balkánu a Afganistanu, 
otom boli ostatné prípady za posledných sto 
rokov. Kým vojnové ťaženie zaplatia americkí 
pracujúci, zisky zhrabnú veľké korporácie. 


Čo bude „po"? 

Teroristické útoky z 11. 9. 2001 umož¬ 
nili preniesť expanzívne plány USA (priprave¬ 
né ešte pred 11. 9.) do reality. Nasleduje sna¬ 
ha získať kontrolu nad Stredným Východom. 

Predstava o vojne je jednoduchá: pora¬ 
ziť nepriateľa behom 1-2 mesiacov, podobne 
ako v '91 v Zálive, v Košové či v Afganistane. 

Ako pre Washington Post povedal neme¬ 
novaný člen americkej administratívy: „Cesta 
k celému Strednému Východu ide cez 
Bagdad.“ Stačí sa pozrieť na mapu. Obsadí 
sa druhé najväčšie zásobisko ropy a nech už 
bude iracký režim po vojne akýkoľvek (pri¬ 


čom vládne plány USA ani v jednej z 5 mož¬ 
ností neuvažujú o niečom, čo by sa dalo 
aspoň vzdialene nazvať demokratickým štá¬ 
tom), USA presadia zvýšenie ťažby a pokles 
cien ropy. Ďalším dôsledkom by malo byť aj 
to, že ťažbu kvôli naplneniu štátnych príjmov 
zvýši aj Saudská Arábia. To opäť nahráva 
západným investorom a snahe ovládnuť trh 
s ropou. Britskí labouristickí poslanci myslia 
ešte viac dopredu - v Saudskej Arábii navr¬ 
hujú previesť puč (prax, s ktorou má americ¬ 
ká administratíva veľké skúsenosti z La¬ 
tinskej Ameriky), krajinu rozdeliť a vytvoriť 
tak novú mapu celého Stredného Východu. 
Ako ďalší cieľ sa bežne uvádza aj Irán. 


Ak sa to podarí, nielenže si USA poistia 
svoj súčasný a budúci dopyt po rope, ale 
budú môcť kontrolovať aj konkurentov vo 
Francúzsku, Nemecku, Rusku a Číne. Preto 
sa elity týchto krajín tak veľmi stavajú proti 
vojne. USA sa snažia viesť politiku „rozdeľ 
a panuj“: dosiahnuť, aby vedúce postavenie 
v EÚ nezískali ani Francúzi ani Nemci. 

USA ukázali vojnou na Balkáne EÚ 
a hlavne Francúzsku a Nemecku, že sú 
najsilnejšou vojenskou silou. Podporujú 
rozšírenie EÚ a NATO a touto politickou 
cestou sa snažia získať si vplyv v koridore 
Východnej Európy a Strednej a Východnej 
Ázie. Nutne ale musia znížiť vplyv Nemecka, 
Francúzska, Ruska a Číny. 


Proti vojne boháčov a politikov! 


„Myslím si, že vojnu je možné zastaviť 
jedine zovretím ekonomického systému: 
vojna JE ekonomickým mechanizmom 
a zastavíme ju jedine tak, že docielime jej 
anti-ekonomickosť. Vojnovú mašinériu 
teda môžeme zastaviť jedine generálnym 
štrajkom, kampaňami bojkotu 

nadnárodných korporácií a všade¬ 
prítomnou protivojnovou kultúrou. “ To sú 
sú slová nášho kamaráta Gino Ancona 
z Talianskeho zväzu syndikalistov (USI). USI 
je členskou sekciou MAP a má za sebou 
históriu antimilitarizmu. Len za posledných 
15 rokov organizovali niekoľko generálnych 
štrajkov proti vojnám v Zálive, Afganistane či 
Košové. Inak tomu nebude ani v otázke 
Iraku. Prvý generálny štrajk od začiatku 
vojny sa uskutoční v spolupráci z ďalšími 
nezávislými odbormi 2. apríla 2003. 

USI a nasledujúce príklady akcií môžu 
byť cennou inšpiráciou aj pre nás. 

Nie v našom mene 

Ráno 13. 2. 2003 dostalo ministerstvo 
zahraničných vecí nótu vlády USA, v ktorej 
americká strana žiada o povolenie železničnej 
a cestnej prepravy, personálu a techniky Oz¬ 
brojených síl USA cez územie SR za účelom 
akcií týkajúcich sa Iraku. Vláda odpovedala 
hneď popoludní. Súhlasila. Podobne sa za¬ 
chovala aj počas krízy v Košové, kedy uvoľ¬ 
nila železnice na prevoz vojenskej techniky. 

Vlaky majú prechádzať trasou Kúty- 
Štúrovo (181 kilometrov, asi 4 hodiny cesty, 
s prednostným právom prepravy 

a ochranným sprievodom!). 

Na podobné opatrenia reagovali 
v Taliansku a írsku sa bránili takto... 

Taliansko: Zastav ten vlak! 

Masové protivojnové demonštrácie z 15. 
2. (F 15) nezastavili transporty vojakov 
a materiálu z amerických základní do oblasti 
Perzského zálivu. Nezastavili sa ani protesty. 
Týždeň po F15 povolil minister obrany 
Martino použiť verejnú dopravu na prevoz 
vojenského materiálu (bez 

súhlasu parlamentu). Protivojnové hnutie 
odpovedalo zastavovaním vlakov. 

Od 21. februára sa snažili stovky ľudí 
zablokovať 26 konvojov smerujúcich z malej 
stanice na severovýchode Talianska do vojen¬ 
ského tábora Darby blízko Pisi. Boli naložené 
prvé 2 vlaky s vojenskými vozmi a vybave¬ 
ním. Vďaka rýchlej reakcii železničiarov, kto¬ 
rí informovali protivojnových aktivistov, bola 
zorganizovaná demonštrácia. Jeden z vlakov 
sa podarilo na niekoľko hodín zdržať, druhý 
stihol odísť. Nemala to ale byt! ľahká cesta. 

Efektívna komunikačná sieť medzi 
protestujúcimi, často operujúcimi v malých 
skupinkách o 20-30 ľuďoch, vyústila do 
viacerých akcií. Mobilné blokády počas celej 
dĺžky trate, zapaľovanie ohňov na 
koľajniciach či zatarasovanie ciest spôsobili, 
že vlaky sa museli niekoľkokrát zastaviť 
a meniť trasu cesty. Vlak sa do cieľa dostal 
s niekoľkohodinovým meškaním. 

Záver dňa ukázal, že demonštranti 
nebudú sami. Železničiari vyhlásili (za tichej 
podpory odborov, že budú bojkotovať úkony 
spojené s chodom vlakov). Odmietli pracovať 
a demonštrantom poskytli logistickú podporu 
(informácie o trasách, cestovný poriadok 
atď.) potrebnú k vybudovaniu blokád. Dokári 
v Livorne pohrozili štrajkom v prípade, že sa 
od nich bude chcieť, aby nakladali vojenské 
vybavenie. 


22. 2. začala blokáda vlaku plného 
amerických tankov smerujúceho zo základne 
vo Vicenze do Darby. 

Od 23. februára sú všetci zamestnanci 
železníc považovaní za „vojenské osoby“. Po¬ 
tom ako Rakúsko odmietlo povoliť prepravu 
amerických vôjsk cez svoje územie z Nemec¬ 
ka do Talianska, sa americké transporty vo¬ 
zia cez Holandsko. Ešte dodám, že napriek 
nevôli nemeckej vlády dať súhlas s vojnou 
v Iraku, 12. februára oznámil kancelár Ger- 
hard Schróder, že v prípade vojny Nemecko 
umožní americkým a britským jednotkám 
plne využívať nielen vzdušný a pozemný prie¬ 
stor, ale aj vojenské základne (aj keď k vojne 
nebude mandát Rady bezpečnosti OSN...). 

Taktika 

Keďže „vlaky smrti“ premávali v rovnaký 
čas ako bežné vlaky, čo môže byť ľahšie ako 
zastaviť vlak pred nimi? Začala kampaň 
„Brzdi vojnu“. Aktivisti nasadli do civilných 
vlakov a ťahali ručné brzdy, čím zdržali 
vojenské vlaky, ktoré išli za civilnými. 
Pozoruhodné je, že neboli zaznamenané 
žiadne sťažnosti cestujúcich, ktorí 
v niekoľkých prípadoch prejavili veľkú 
podporu a odmenili aktivistov potleskom. 

Blokády, zhromaždenia, okupácie a pro¬ 
testy v sede sa rozšírili ako požiar. Obrovs¬ 
kou pomocou boli alternatívne médiá ako 
Global rádio, Rádio Sherwood a Independent 
Média Center (Indymedia). Prinášali živé 
vstupy z protestov, radili demonštrantom ako 
sa dostať na miesta, kde sa práve protestuje, 
vyzývali k sledovaniu vlakov, poskytovali 
právnu podporu a fungovali ako fóra pre dis¬ 
kutovanie o metódach a formách občianskej 
neposlušnosti (napríklad na Indymedia jeden 
železničiar vysvetľoval ako sa dá bez újmy na 
zdraví nastaviť červená na semafore). 

25. februára bolo zrejmé, že blokády 
uspeli a spôsobili vážne narušenie 
vojenských manévrov. Do cieľa sa dostalo len 
8 vlakov. Bolo vydané rozhodnutie, že vlaky 
budú jazdiť v noci a časť nákladu sa prevezie 
diaľnicami (čo spôsobilo veľké meškanie 
a zápchy). Americká armáda začala jednať so 
Slovinskom o možnosti presmerovania 
zvyšných vlakov. Do Turecka by išli cez 
Maďarsko, Rumunsko a Bulharsko. 

Poučenie 

1) Občianska neposlušnosť dokázala spojiť 
široké spektrum sociálnych síl. Jednota 
so železničiarmi a odbormi umožnila nielen 
prístup k logistických informáciám, ale de¬ 
monštranti získali aj väčší kredit vo verejnos¬ 
ti, ktorej veľká časť bola dosť opatrná účast- 
niť sa aktov občianskej neposlušnosti; 2) Aby 
bola priama akcia úspešná, nie sú potrebné 
centralistické organizačné štruktúry; 3) Ne¬ 
má zmysel sedieť a čakať, že niekto zorgani¬ 
zuje nejakú veľkú demonštráciu. Šikovne 
zorganizovanými malými lokálnymi akciami 
môžeme rovnako mocne a efektívne prejaviť 
naše odhodlanie zastaviť vojnu. K zastaveniu 
amerických plánov netreba nutne tisíce ľudí. 

í rsko: Zastav to lietadlo 

Toto je príklad letiska Shannon. 
V auguste 2002 sa tam na demonštrácii zú¬ 
častnilo 70 ľudí, ktorí úspešné ignorovali po¬ 
licajné rozkazy zostať mimo letiska. Ich vstup 
do areálu letiska spôsobil, že americké lietad¬ 
lá, ktoré tankovali museli odletieť. O niekoľ¬ 
ko týždňov sa tam v noci dostal jeden akti¬ 
vista a posprejoval americké nákladné lietad¬ 
lo. Pre masmédiá to bola bomba a funkcia 
letiska sa dostala do verejnej diskusie. 
Nasledovali ďalšie akcie. V januári bola 
okupovaná strecha letiska a došlo k pokusu 


vstúpiť do hangárov. Výsledkom bolo, že 
World Airways - spoločnosť prevážajúca ame¬ 
rické vojsko cez Shannon - to začala vzdávať. 
Škoda spôsobená jedinému americkému 
dopravnému lietadlu počas niekoľkých dní 
donútila World Airways stiahnuť sa. 

Aktivisti v kampani demilitarizácie letis¬ 
ka vyhrali. Dosiahli to tak, že boj preniesli 
priamo na letisko a každá ich akcia priamo 
ovplyvnila využitie letiska ako spojky pre 
vojnu, čo vyvolalo „bezpečnostnú hrozbu“. 
Inými slovami, bolo to vďaka priamej akcii, 
nie naťahovaniu sa s vládou či petíciami 
a podobnými formami protestu. Ľudia vyšli 
protestovať a želania premenili na realitu. 

Nebojme sa priamych akcií 

Mnohí aktivisti sa obávajú, čo povedia 
na priame akcie neaktivisti, teda všetci ostat¬ 
ní. Ľudia vraj na takéto akcie nie sú pripra¬ 
vení. Príklad letiska Shannon tieto pochyby 
vyvracia. Jasne sa ukázalo, že priama akcia 
ľudí vôbec nevyľakala. Naopak, hnutie sa 
rozrástlo, keď ľudia videli, že je pripravené 
konať, bojovať za svoje požiadavky. 

Avšak, nepotrebujeme len hnutie „pria- 
moaktivistov“. Veľa ľudí má záväzky, ktoré 
im bránia cestovať na miesta akcií, nehovo¬ 
riac o účasti na priamych akciách. Bojovať 
sa predsa dá aj myšlienkami a ustavičným 
spochybňovaním vojnovej propagandy vlády 
a jej strážnych psov - masmédií. 

Protivojnoví aktivisti versus 
zamestnanci letiska 

Zamestnanci letiska sa báli podporiť 
protivojnové akcie. Nešli do štrajku, ani inej 
priamej akcie. Ide o veľmi dôležitý problém, 
lebo to isté môže nastať aj v iných prípadoch. 
Napríklad, v prípade protestov proti neekolo- 
gickým projektom a praktikám zamestnáva¬ 
teľov (napr., holorubná ťažba dreva a pod.). 
Vždy, keď sa proti sebe postaví záujem 
celospoločenský (napr., ekologické otázky, 
vojna) a záujem „pracovný“. V skutočnosti sú 
oba totožné a môžu sa prepojiť a podporovať. 

írski aktivisti uvažovali nasledovne: Ak 
zamestnanci uskutočnia priamu akciu proti 
vojne, bude to v situácii, kedy je veľká časť 
obyvateľstva proti vojne a takmer určite ich 
podporí. Základné princípy solidarity „prinú¬ 
tia“ protivojnových aktivistov byť s nimi 
v kontakte, pomôcť im ako sa len dá. To by 
bolo životne dôležité, ak by došlo k veľkým 
ekonomickým stratám a hrozilo by prepúšťa¬ 
nie. Solidarita by bola silou za záchranu pra¬ 
covných miest alebo prinajmenšom za nájde¬ 
nie ekvivalentných nových pracovných miest 
v regióne. Ja pomôžem tebe, ty pomôžeš 
mne. To dá rozum. Len je nutná komuniká¬ 
cia. Vojna nie je v našom mene, ublíži ľuďom 
ako sme my a prilepší tým, ktorí sú proti 
nám vždy, či je mier alebo vojna. Ekonomické 
a politické špičky počítajú s našou pracov¬ 
nou silou. Kašlime na nich, nie na ľudí ako 
my. Zraďme ich očakávania, lebo inak zradí¬ 
me očakávania svojich ľudí. V neposlednom 
rade, ak zamestnanci príjmu argument šéfov, 
že (bez vojny) prídu o prácu, neprídu o ňu po 
vojne aj tak? V skutočnosti je priama akcia 
pracujúcich a ľudová solidarita (ktorá je 
masívna) jedinou zbraňou ako si zachovať 
dlhodobú istotu pracovného miesta. 

Priama akcia na letisku Shannon 
uspela. Tri zo štyroch spoločností dopravujú¬ 
cich vojsko to zabalili a preprava musela byť 
odklonená na frankfurtské letisko. Každá 
akcia sa dostala na titulné strany novín a na 
ďalší deň všetci Íri hovorili v práci, v školách 
či krčmách len o vojne. A to išlo o malé akcie! 


Čo môžeš urobiť TY? 

Môžeš sa inšpirovať aj nasledujúcimi 
možnosťami. Radi pomôžeme. 

1. Rozdávanie letákov v tvojom meste - na 
sídlisku, v škole, na pracovisku, na 
námestí... Letáky na nástenkách kdekoľvek. 

2. Akcie pred pobočkami nadnárodných 
korporácií priamo zainteresovaných na 
vojne a ich bojkot - pred čerpacími 
stanicami, pred sídlami nadnárodných 
korporácií. Zoznam zašleme na požiadanie. 

3. Prednášky - v školách, kluboch, 
kultúrnych centrách... Ak sa necítiš na 
vlastnú prednášku, radi pomôžeme. 

4. Benefičné akcie proti vojne - koncerty, 
výstavy, hudobné nosiče atď., na podporu 
protivojnových aktivít u nás alebo vo svete. 

5. Kresby - chyť sa spreja alebo fixky 
a napíš alebo nakresli svoj názor na verejné 
miesta. 

6. Štrajk - zorganizuj kolegov alebo 
spolužiakov či učiteľov a prerušte 
prácu/vyučovanie na pracovisku. Dajte 
otom svetu vedieť prostredníctvom 
alternatívnych médií, pomôžeme, ak treba. 
Dotiahnimeto až do generálneho štrajku! 

Ak sa poponáhľame, môžeme vytvoriť 
sieť ľudí ochotných ochromiť vojnu doma. Na 
celom svete sa konajú štrajky, sabotáže a de¬ 
monštrácie. A čo u nás? Dokážu naše odbory 
niečo také, keď v minulosti neboli schopné 
zabrániť prepúšťaniu a znižovaniu reálnych 
miezd? Veľa závisí od tlaku radových odborá¬ 
rov. A veľa závisí od neodborárov, ktorý dôve¬ 
rujú nie súčasným odborom, ale vlastnej sile! 

Áno, demonštrácie a rozdávanie letákov 
nemajú taký vplyv ako priame akcie a gene¬ 
rálny štrajk. J edným dychom ale musíme do¬ 
dať - demonštrácie a rozdávanie letákov 
MAJÚ VPLYV a to z dlhodobého hľadiska. 
Otvárajú priestor pre odhalenie faktov o voj¬ 
ne, pre budovanie kultúry odporu voči svoj¬ 
vôli politikov a zamestnávateľov, pre nado¬ 
budnutie odvahy a premenu marginálneho 
názoru na problém verejnej diskusie a môžu 
nás lepšie pripraviť na ďalšie útoky zo strany 
mocných, či už na poli vládnych sociálnych 
reforiem alebo (iných) vojen proti nám dole. 

Vojna sa nás týka všetkých, i keď nie je 
v našom mene. Slúži aj k zakrytiu aktuál¬ 
nych sociálnych problémov. Vláda sa podieľa 
na vojne otvorením hraníc pre presun vojno¬ 
vej techniky USA. V Zálive sú chemické jed¬ 
notky slovenskej armády za 300 miliónov ko¬ 
rún a tieto výdaje pravdepodobne ešte vzras¬ 
tú. A zatiaľ, štrajk železničiarov je vyhlásený 
za nelegálny a prerušený, novela Zákonníka 
práce je katastrofálnou prehrou pre odbory 
a väčšinu pracujúcich vo všeobecnosti, pred 
nami je reforma zdravotníctva a dôchodkové¬ 
ho systému. Vstup do NATO zhltne 100 
miliárd korún. Rovnaká suma bola určená už 
dávnejšie aj na sanáciu bánk. Toto je podoba 
sociálnej vojny, ktorú vedie vláda doma proti 
pracujúcim, študentom, nezamestnaným, 
dôchodcom, sociálne slabým... 

Odkrývajme širšie súvislosti a nedovoľme 
politickým stranám prihrievať si polievočku 
na vojne v Iraku! Do videnia v uliciach, 
v školách či na pracoviskách! 

Podľa údajov OSN by na nakŕmenie celého sveta 
stačil šesťtýždňový rozpočet americkej vojenskej 
obrany. 

Michál Tulík 
Zdroje: www.1wa-ait<jň& www.bMfos.ca . 
www. infoshop.org , www.indumedia.org , 
www.globcdresearch.ca , www.blistu.cz , 
www.alarm.solidarita.org , A-kontra č. 10/2002 


IRAK, Bagdad, 18. 2 - Mierový pochod študentov z celého sveta (Japonsko, Belgicko, Nigéria, Švédsko, Turecko...). Aktivistka Jo Wilding, ktorá v Iraku pôsobí s nezávislým filmovým štábom, na základe rozhovorov s irackými 

študentmi píše:.Áno, privítali by demokraciu, skutočnú, rýdzu, nefalšovanú demokraciu. Ak si však majú vybrať medzi USA a Saddámom, nie je čo riešiť, berú Saddáma. Neveria (a vidieť, že hovoria na rovinu, bez nejakého 

nátlaku), že príchod Spojených štátov a Veľkej Británie ich život oslobodí alebo nejak zlepší. ... Zúčastniť sa protestného pochodu spolu s irackými študentmi a cítiť ich hnev a energiu bola jedna z najintenzívnejších skúseností 
v mojom živote. Počas demonštrácie začalo pršať, no zároveň svietilo slnko. Uprela som pohľad nad rieku Tigris s nádejou, že uvidím dúhu. Ak tam aj bola, môjmu pohľadu bránila budova OSN...“ 21. 2. - Dorazila ďalšia vlna 
Ľudských štítov (ĽŠ) odhodlaných v prípade bombardovania brániť civilné objekty vlastnými telami. Ich celkový počet sa tak zvýšil na približne 500. V Londýne je už 10 000 žiadostí pripojiť sa. ĽŠ mapujú celkovú situáciu v Iraku. 
Jeden zĽŠ, člena revolučných odborov Industrial Workers of the World (IWW): „Ráno sme navštívili nemocnicu plnú detí, ktoré zomierajú na hladu, podvýživu a choroby kvôli sankciám OSN. Mnohé deti majú leukémiu z tzv. 
„ochudobneného uránu“, ktorý obsahovali bomby použité Spojenými silami počas vojny v Zálive v roku 1991. Mnohí z nás sa v nemocnici zrútili. Hanba ani zlosť nestačia na popísanie mojich pocitov.“ 


Pokiaľ ide o najčerstvejšie akcie proti vojne, informácie nájdeš na webstránkach ww.csaf.cz, fsa.anarchismus.org, www.indymedia.org alebo www.infoshop.org. Akcie sa konajú permanentne každý 
deň v desiatkach krajín sveta. U nás sa chystá 1.4. 2003 prednáška a diskusia o vojne (Bratislava), plánujú sa koncerty proti vojne a ďalšie demonštrácie, bojkoty atď. Zapoj sa, kontaktuj nás. 
Noviny ŽERME BOHATÝCH vydáva Priama Akcia - členská sekcia Medzinárodnej Asociácie Pracujúcich. Noviny sú vydávané na vlastné náklady s cieľom agitovať za oprávnené požiadavky pracujúcich proti svojvôli 
zamestnávateľov a politikov! Články v tomto špeciálnom vydaní sú krátené a upravené. Nekrátené verzie nájdeš v regulárnom vydaní Zerme Bohatých č. 5, ktoré si môžeš objednať na našej adrese: 
_ Priama Akcia, PO Box 16, 840 08 Bratislava 48, e-mail: priamaakcia@zipiip.com (Bratislava) alebo pa_vychod@yahoo.com (Východné Slovensko). _ 




